ՀԻՄՆԱՎՈՐՈՒՄ

«ԱՌԵՎՏՐԻ ԵՎ ԾԱՌԱՅՈՒԹՅՈՒՆՆԵՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», «ՏՆՏԵՍԱԿԱՆ ՄՐՑԱԿՑՈՒԹՅԱՆ ՊԱՇՏՊԱՆՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ», «ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», «ՍՊԱՌՈՂՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ», «ԳՈՎԱԶԴԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՆԵՐԻ ՆԱԽԱԳԾԵՐԻ (ԱՅՍՈՒՀԵՏ՝ ՕՐԵՆՔՆԵՐԻ ՆԱԽԱԳԾԵՐ) ԸՆԴՈՒՆՄԱՆ ՄԱՍԻՆ

1. **Անհրաժեշտությունը**

Օրենքների նախագծերի մշակումը պայմանավորված է հանրապետությունում մանրածախ առևտրի ոլորտում առևտրային զեղչերի համար իրավական կարգավորման անհրաժեշտությամբ:

1. **Ընթացիկ իրավիճակը և խնդիրները**

Հայաստանի Հանրապետության օրենքներում ներկայումս բացակայում են առևտրային զեղչերի վերաբերյալ դրույթները, ինչպես նաև բացակայում են դրանց վերաբերյալ հասկացությունների սահմանումները և դրանց առանձնահատկություններին առնչվող դրույթները, ինչը խոչընդոտ է հանդիսանում ՀՀ-ում մանրածախ առևտրում զեղչային համակարգի զարգացման համար:

Օրենքի նախագծի մշակման նպատակով իրականացվել է առևտրային զեղչերի կիրառման միջազգային փորձի ուսումնասիրությունը մասնավորապես՝ Եվրոպական Խորհրդի 2019 թվականի նոյեմբերի 27-ի սպառողների պաշտպանության վերաբերյալ 933/13 EEC[[1]](#footnote-1) հրահանգը, 98/6/EC[[2]](#footnote-2); 2005/29/EC[[3]](#footnote-3); 2019/2161[[4]](#footnote-4) հրահանգները, որոնք սահմանում են, որ՝ «Զեղչված ապրանքի գնապիտակը պետք է պարունակի մինչև զեղչվելը ապրանքի միավոր գինը»։ Ընդ որում, նախորդ գինը ամենացածր գինն է, որը կիրառվում է վաճառողի կողմից գնի իջեցմանը նախորդող ոչ պակաս քան 30 օրվա ընթացքում։

Եթե ապրանքը շուկայում գտնվում է 30 օրից պակաս ժամանակահատվածում, ապա կարող է նախատեսվել ավելի կարճ ժամանակահատված։

Վաճառողների կողմից կարող են սահմանվել նաև զեղչերի կիրառման այլ կանոններ այնպիսի ապրանքների համար, որոնց պահպանման ժամկետը մոտենում է կամ ապրանքը արագ փչացող է։

**3․ Տվյալ բնագավառում իրականացվող քաղաքականությունը**

Օրենքի նախագծով ներկայացված է առևտրային զեղչեր կանոնակարգման վերաբերյալ դրույթներ, հասկացություններ, օրենքի նախագծով ներկայացված է զեղչերի կիրառման առանձնահատկությունները:

Սահմանվել է առևտրային զեղչերի մասին օրենսդրությունը, որը իր մեջ ներառում է նաև «Սպառողների իրավունքների պաշտպանության մասին», «Տնտեսական մրցակցության պաշտպանության մասին» Հայաստանի Հանրապետության օրենքները, Հայաստանի Հանրապետության այլ օրենսդրական ակտերը:

**4․ Ակնկալվող արդյունքը**

Օրենքների նախագծերի ընդունման արդյունքում Հայաստանում կձևավորվի առևտրային զեղչերի կիրառման համար բարենպաստ օրենսդրական միջավայր, թե տնտեսավարող սուբյեկտների շահերի տեսանկյունից և թե սպառողների իրավունքների պաշտպանության տեսանկյունից:

**5․ Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Ռազմավարական փաստաթղթերի հետ առնչություն չունի:

**6․ Նախագծի մշակման գործընթացում ներգրավված ինստիտուտները և անձինք**.

Նախագծերը մշակվել են ՀՀ էկոնոմիկայի նախարարության կողմից:

**7. Այլ տեղեկություններ (եթե այդպիսիք առկա են)**

Օրենքների ընդունմամբ ՀՀ պետական բյուջեի (կամ տեղական ինքնակառավարման մարմնի բյուջեի) ծախսերի կամ եկամուտների ավելացում կամ նվազեցում չի ակնկալվում:

1. <https://eur-lex.europa.eu/legal-content/en/TXT/?uri=CELEX%3A31978L0933> [↑](#footnote-ref-1)
2. <https://eur-lex.europa.eu/legal-content/en/ALL/?uri=CELEX%3A31998L0006> [↑](#footnote-ref-2)
3. <https://eur-lex.europa.eu/legal-content/EN/TXT/?uri=CELEX%3A32005L0029> [↑](#footnote-ref-3)
4. <https://eur-lex.europa.eu/eli/dir/2019/2161/oj> [↑](#footnote-ref-4)